Reinrose vokser på kalkholdig grunn. Kalkrike, tørre og vindeksponerte heier og rabber i fjellet blir ofte kalt reinrosehei eller Dryas-hei. Dette fordi reinrose vises godt, og ofte er svært tallrik. Her vokser òg fjellsmelle, rødsildre, snøbakkestjerne, flekkmure, gullmyrklegg, setermjelt, rynkevier og flere arter gras og halvgras. I Nord-Norge forekommer også kantlyng og lapprose på disse stedene.